**အော်ပရေးရှင်းဘလက်စတုန်းမှာ**  ဆိုဗီယက် ပြည်ထောင်စု ၊ လက်တင်အမေရိကနှင့် ကနေဒါနိုင်ငံများသာမက အမေရိကန် ပြည်ထောင်စုနိုင်ငံတွင်းပါမကျန် အမေရိကန်စုံစမ်းထောက်လှမ်းရေးအတွက် သူလျှိုလုပ်ဆောင်ပေးစေရေးအတွက် ဆိုဗီယက်ထိန်းချုပ်ထားသော နယ်မြေများတွင် နေထိုင်သည့် နာဇီများနှင့် လက်တွဲလိုသူများအား  ဗဟိုထောက်လှမ်းရေးအေဂျင်စီ (CIA) က အားထုတ်ကြိုးပမ်းသည့် တိတ်တိတ်ပုန်းစစ်ဆင်ရေးတရပ်ဖြစ်သည်။ ဘလက်စတုန်းအော်ပရေးရှင်း၏ လုပ်ငန်းအစိတ်အပိုင်းအတွက် ငှားရမ်းထားသူ အများစုမှာ စစ်ရာဇဝတ်မှုများ ကျူးလွန်ခဲ့ကြသည့် နာဇီ အဆင့်မြင့်ထောက်လှမ်းရေးသမားများ ဖြစ်ကြသည်။ ထိုသူများစွာမှာ အယူတိမ်းမိသော နာဇီများ သို့မဟုတ် အခွင့်ရေးသမားများမဟုတ်ကြဘဲ ကွန်မြူနစ်ဆန့်ကျင်ရေး နာမအောက်တွင် ဟစ်တလာအစိုးရနှင့် ပလဲနံပသင့်ခဲ့သူများဖြစ်သည်။

သမိုင်းကြောင်း
--------------

အော်ပရေးရှင်းဘလက်စတုန်းကို အမေရိကန် ဖက်ဒရယ်အုပ်ချုပ်ရေးဌာနက ကနဦး၌ အဆိုပြုခဲ့ပြီး SANACC (နိုင်ငံတော်အစိုးရ ၊ တပ်မတော် ၊ ရေတပ် နှင့် လေတပ် ပေါင်းစပ်ညှိနှိုင်းရေး ကော်မတီ) က ၁၉၄၈ ဇွန်လ ၁၀ ရက်နေ့ တွင် အတည်ပြုခဲ့သည်။ အော်ပရေးရှင်းအစပျိုးကာလများတွင် ဆိုဗီယက်ပတ်လမ်းပြင်ပရှိ အနောက်ဘက်ခြမ်း မဟုတ်သော နိုင်ငံများမှ "ကွန်မြူနစ်ဝါဒီတို့၏ ရန်စွယ်ကို တောင့်ခံနိုင်စွမ်းရှိပြီး လူထုလှုပ်ရှားမှုအားကြိုးကိုင်နိုင်ရေး ကွန်မြူနစ်ဝါဒဖြန့်ချိရေးနှင့်နည်းလမ်းများကို တန်ပြန်နိုင်သောအတတ်ပညာရှိသည့်"  ကွန်မြူနစ်ဆန့်ကျင်ရေး အခြေခံအင်အားစုများကို စာကြမ်းတစောင်က ရွေးထုတ်ဖော်ပြထားသည်။ ရန်ပုံငွေ နှင့် နိုင်ငံတကာချိတ်ဆက်လှုပ်ရှားမှု မရှိသောကြောင့် "အဆွယ်ကျိုးနေသော" ထိုသူတဦးချင်းကို အသုံးချနိုင်ရန် အော်ပရေးရှင်းဘလက်စတုန်းက ကြိုးပမ်းခဲ့သည်။ ဇူလိုင်လ၌ SANACC က အော်ပရေးရှင်းကို ချဲ့ထွင်ခဲ့ရာတွင် -

  

*"ရန်သူ့နယ်မြေတွင်းမှ မဟာမိတ်တပ်များဖြစ်စေ လိုလားသောအင်အားစုများကဖြစ်စေ ဆောင်ရွက်သည့် ရန်သူ့အား ဆန့်ကျင်လှုပ်ရှားမှုများ ပါဝင် ... စိတ်ဓာတ်စစ်ဆင်ရေး ၊ တော်လှန်ပုန်ကန်ရေး ၊ အဖျက်အမှောင့်လုပ်ငန်းတို့ နှင့် လုပ်ကြံသတ်ဖြတ်ခြင်း ၊ မဟာမိတ်လေတပ်သားများအား ပစ်မှတ်ထားဖမ်းဆီးခြင်း နှင့် ကယ်ဆယ်ခြင်းတို့ကဲ့သို့ သောင်းပြောင်းစစ်ဆင်ရေးများကို ထည့်သွင်းရန်" [အထိဖြစ်သည်။]*

  

၁၉၇၆ ခုနှစ်ရောက်သောအခါ အော်ပရေးရှင်းဘလက်စတုန်းမှာ တင်းတင်းကြပ်ကြပ် စောင့်ကြပ်ထိန်းသိမ်းခံ ထားရသည့် လျှို့ဝှက်ချက်တခုမဟုတ်တော့သည်သာမက ၎င်းနှင့်ဆက်နွယ်သော အထူးလျှို့ဝှက်ထားသည့် ပရိုဂရမ် ၂ ခု - Operation Paperclip  နှင့် Alsos Mission ရှိကြောင်းကို စုံစမ်းစစ်ဆေးမှုတရပ်က ဖော်ထုတ်နိုင်ခဲ့သည်။

အောက်ပါတို့ကိုလည်း ဖတ်ရှုရန်
----------------------------

* Klaus Barbie
* Operation Paperclip
* Operation Rusty
* Ratlines (World War II)
* U.S. intelligence involvement with German and Japanese war criminals after World War II

ရည်ညွှန်း
---------

1. ↑  Valentine, Douglas (2004)။ *The Strength of the Wolf: The Secret History of America's War on Drugs*။ Verso။ p. 100။ ISBN 9781859845684။
2. ↑  Wilford, Hugh (2009)။ *The Mighty Wurlitzer: How the CIA Played America*။ Harvard University Press။ pp. 29–30။ ISBN 9780674045170။
3. ↑  Gerolymatos၊ Andre (2010-11-23)။ *Castles Made of Sand: A Century of Anglo-American Espionage and Intervention in the Middle East* (အင်္ဂလိပ်ဘာသာစကားဖြင့်)။ Macmillan။ ISBN 9781429913720။
4. ↑  Simpson၊ Christopher (2014-06-10)။ *Blowback: America's Recruitment of Nazis and Its Destructive Impact on Our Domestic and Foreign Policy* (အင်္ဂလိပ်ဘာသာစကားဖြင့်)။ Open Road Media။ ISBN 9781497623064။
5. ↑  Gerolymatos, Andre (2010)။ *Castles Made of Sand: A Century of Anglo-American Espionage and Intervention in the Middle East*။ Macmillan။ p. 144။ ISBN 9781429913720။
6. ↑  Dionisi၊ David J. (2011)။ *Vigilant Christian II: Preventing an American Hiroshima* (အင်္ဂလိပ်ဘာသာစကားဖြင့်)။ Trafford Publishing။ ISBN 9781426993756။